Kamu bisa jelasin ke aku soal Tunjuk perasaan perubahan iklim September 2019 dalam bahasa melayu?

Tunjuk perasaan perubahan iklim September 2019, juga dikenali sebagai Minggu Sejagat untuk Masa Depan (), ialah siri mogok dan tunjuk perasaan antarabangsa untuk tindakan diambil bagi menangani perubahan iklim, yang berlaku dari 20 hingga 27 September. Tarikh utama mogok ialah 20 September, tiga hari sebelum Persidangan Perubahan Iklim Pertubuhan Bangsa-Bangsa Bersatu 2019, dan 27 September. Tunjuk perasaan berlaku di 4,500 lokasi di 150 negara. Acara ini ialah sebahagian daripada gerakan tunjuk perasaan pelajar untuk perubahan iklim, diilhamkan oleh aktivis iklim Sweden, Greta Thunberg. The Guardian melaporkan bahawa 6 juta orang mengambil bahagian dalam acara ini, sementara 350.org—satu kumpulan yang menganjurkan tunjuk perasaan—mendakwa bahawa 7.6 juta orang telah memgambil bahagian.

Bantahan 20 September berkemungkinan ialah tunjuk perasaan iklim terbesar dalam sejarah dunia. Pihak penganjur telah melaporkan lebih 4 juta orang mengambil bahagian dalam mogok seluruh dunia, termasuk 1.4 juta peserta di Jerman. Anggaran 300,000 penunjuk perasaan mengambil bahagian dalam mogok Australia, dan 300,000 orang menyertai bantahan UK dan pembantah di New York—di mama Greta Thunberg menyampaikan ceramah—berjumlah 250,000. Seramai 2,000 saintis di 40 negara berikrar untuk menyokong mogok.

Gelombang kedua bantahan berlaku pada 27 September, yang dianggarkan terdapat 2 juta orang mengambil bahagian dalam 2,400 bantahan. Dilaporkan terdapat angka satu juta pembantah di Itali, dan 170,000 orang di New Zealand. Do Montreal, di mana Greta Thunberg menyampaikan ceramah, lembaga sekolah-sekolah Montreal membatalkan kelas untuk 114,000 pelajarnya. Seramai ribuan orang, termasuk beberapa pemimpin parti persekutuan, yang menyertai perarakan di Montreal.